ลุ้น BBL กวาดกำไร Q1 ทะลุ 7.9 พันลบ. ตั้งสำรองลด โบรกเคาะเป้า 172 บ.
จับตาผลงาน BBL เติบโตเด่นสุดของกลุ่มธนาคาร กวาดกำไร Q1 ทะลุ 7.9 พันลบ. รับตั้งสำรองลดลง โบรกคาดประกาศงบ 20-21 เม.ย.65 แนะ “ซื้อ” เคาะราคาเป้า 172 บ.
จับตา BBL เติบโตเด่นสุดของกลุ่มธนาคาร กวาดกำไร Q1 ทะลุ 7.9 พันลบ. รับตั้งสำรองลดลง โบรกคาดประกาศงบ 20-21 เม.ย.65 แนะ “ซื้อ” เคาะราคาเป้า 172 บ.
21 เม.ย. 2565

“ข่าวหุ้นธุรกิจออนไลน์” ได้ทำการรวบรวมบทวิเคราะห์เกี่ยวกับหุ้นธนาคารกรุงเทพ จำกัด (มหาชน) หรือ BBL ซึ่งมีการคาดการณ์ว่าจะรายงานงบทางการเงินในวันที่ 20-21 เมษายน 2565 โดยนักวิเคราะห์ผลการดำเนินงานงวดไตรมาส 1/2565 ฃ จะมีกำไรเพิ่มขึ้นอย่างโดดเด่น
โดยบล.ฟิลลิป (ประเทศไทย) ระบุในบทวิเคราะห์ (19 เม.ย.2565) ว่า แนะนำ “ซื้อ” หุ้น BBL คาดแนวโน้มผลดำเนินงานไตรมาส 1/2565 คาดเติบโตเด่นสุดของกลุ่มธนาคาร โดยเพิ่มขึ้น 14.4% เมื่อเทียบจากปีก่อน และ 25.3% เมื่อเทียบจากไตรมาสก่อน หลักๆ มาจากการตั้งสำรองที่ลดลง ขณะที่ผลตอบแทนสินเชื่อคาดเพิ่มสูงขึ้น หลังมาตรการช่วยเหลือลูกค้าหมดไป
ส่วนบล.ทรีนีตี้ ระบุในบทวิเคราะห์ (12 เม.ย.2565) ว่า คาดกำไร BBL ไตรมาส 1/2565 ที่ 7,957 ล้านบาท เพิ่มขึ้น 26% เมื่อเทียบจากไตรมาสก่อน และเพิ่มขึ้น 15% เมื่อเทียบจากปีก่อน โดยรายได้ดอกเบี้ยสุทธิอาจทรงตัว หลังสินเชื่ออ่อนตัวเล็กน้อย ขณะที่รายได้ที่มิใช่ดอกเบี้ยคาดอ่อนตัว จากรายได้ค่าธรรมเนียมที่สูงตามฤดูกาล และอาจเห็นกำไรจากเงินลงทุนจากฐานสูงไตรมาสก่อน
ทั้งนี้ปัจจัยหนุนหลักมาจากค่าใช้จ่ายในการดำเนินงานที่ลดลง เนื่องจากปัจจัยฤดูกาลและในไตรมาสก่อนยังมีค่าใช้จ่ายที่เป็น One-time ด้วย คาดค่าใช้จ่ายสำรองหนี้ลดลงเล็กน้อย สัดส่วน NPL อาจเพิ่มขึ้นบ้างแต่สำรองส่วนเกินที่มีเพียงพอทำให้ไม่น่ากังวล ขณะที่ราคาหุ้นยังค่อนข้าง Laggard ธนาคารขนาดใหญ่อื่น ยังคงแนะนำ “ซื้อ” ให้ราคาเป้าหมายปี 2565 ที่ 172 บาท
ด้านบล.โนมูระ พัฒนสิน ระบุในบทวิเคราะห์ (12 เม.ย.2565) ประเมินราคาเป้าหมายปี 2565 ของ BBL ไว้ที่ 165 บาท คาดรายงานผลการดำเนินงานไตรมาส 1/2565 วันที่ 20-21 เม.ย.2565 โดยคาดกำไรสุทธิ 7,341 ล้านบาท เพิ่มขึ้น 6% เมื่อเทียบจากปีก่อน และ 16% เมื่อเทียบจากไตรมาสก่อน
ขณะที่บล.พาย ระในบทวิเคราะห์ (7 เม.ย.2565) แนะนำ “ซื้อ” BBL ราคาเป้าหมาย 162 บาท คาดกำไรสุทธิงวดไตรมาส 1/2565 ที่ 7.85 พันล้านบาท เพิ่มขึ้น 13% เมื่อเทียบจากไตรมาสก่อน และเพิ่มขึ้น 24% เมื่อเทียบจากปีก่อน จากรายได้ดอกเบี้ยสุทธิที่สูงขึ้นและการคุมค่าใช้จ่ายการดำเนินงานที่ดี